Johannes Hispalensis var en av de første oversettere for arabisk. Han virket først i Limia i Portugal og så i Toledo (se oversetterskolen i Toledo). Han oversatte hovedsakelig matematiske, astronomiske og astrologiske tekster, og enkelte filosofiske og medisinske verker. Det gjaldt blant annet viktige verker av Masallah, al-Farghani, al-Haiyal, Albumasar, al-Kindi, Omar ibn al-Farruhan, Ahmad ibn Yusuf, al-Battani, Thabit ibn Qurrá, Alcabitius, Pseudoaristoteles, Avicenna, Qusta ibn Luqa, al-Farabi, Ibn Gabirol og al-Ghazali.